148. löggjafarþing 2017–2018.

Þingskjal 452 — 56. mál.

Svar

félags- og jafnréttismálaráðherra við fyrirspurn frá Óla Birni Kárasyni
um afnám vasapeningakerfis á dvalar- og hjúkrunarheimilum.

1.	Við hvaða hjúkrunarheimili var samið um að taka þátt í tilraunaverkefni sem miðaði að auknu sjálfræði aldraðra með afnámi svokallaðs vasapeningakerfis að tillögu starfshóps sem þáverandi félags- og jafnréttismálaráðherra skipaði í maí 2016 og hver voru verk
efnin?

Starfshópnum, sem félags- og húsnæðismálaráðherra skipaði í maí 2016, var falið að út
færa og koma á tilraunaverkefni í samvinnu við eitt eða fleiri hjúkrunarheimili um nýtt fyrir
komulag greiðsluþátttöku íbúa á dvalar- og hjúkrunarheimilum.

Haft var samband við forstjóra og framkvæmdastjóra allra dvalar- og hjúkrunarheimila á landinu í júlí 2016 og kannaður áhugi á þátttöku í tilraunaverkefni um breytt greiðslufyrir
komulag. Fundir voru haldnir haustið 2016 með forstöðumönnum þriggja hjúkrunarheimila sem lýst höfðu áhuga á þátttöku í verkefninu.

2.	Við hvaða hjúkrunarheimili var samið um að taka þátt í tilraunaverkefni sem miðaði að auknu sjálfræði aldraðra með afnámi svokallaðs vasapeningakerfis að tillögu starfshóps sem þáverandi félags- og jafnréttismálaráðherra skipaði í maí 2016 og hver voru verk
efnin?

Útreikningar á mögulegum breytingum á greiðslukerfi íbúa sem flytjast á hjúkrunarheimili eru langt komnir í samvinnu Tryggingastofnunar ríkisins og ráðuneytisins. Starfshópurinn er enn að störfum og niðurstöður útreikninga virðast benda til þess að ekki verði nauðsynlegt að fara út í framkvæmd tilraunaverkefnis vegna breytinga á fyrirkomulagi greiðslukerfisins.

3.	Hvenær stefnir ráðherra að því að innleiða að fullu breytt fyrirkomulag á greiðsluþátt
töku íbúa á dvalar- og hjúkrunarheimilum?

Á grundvelli fyrrnefndra útreikninga hefur starfshópurinn rætt hugmyndir um virkjun nýs greiðslukerfis á einni ákveðinni dagsetningu hjá öllum dvalar- og hjúkrunarheimilum á land
inu, hugsanlega með aðlögun sem stæði yfir í eitt ár.